stanford-oval/wikipedia huggingface dataset:
Pyhäjärvi (Pälkäne)
Maantietoa

Järven pinta-ala on 11,9 hehtaaria ja se on 500 metriä pitkä ja 300 metriä leveä. Se sijaitsee Pälkäneveden ylittävän harjujakson länsipuolella Syrjäharjun rinteen juurella olevassa painaumassa. Tämän vuoksi sillä ei ole myöskään laskuojaa. Järvellä on kartan mukaan yksi luotomainen saari rannan tuntumassa. Sen rantaviivan pituus on 1,4 kilometriä ja sen rannat ovat joko Syrjäharjun (vanha nimi Lemmettylänharju ) rinnettä tai vastarannalla olevaa suota tai avosuota. Suon takana sijaitsee Kukkolan peltoaukeaa. Järven länsirannan lähellä sijaitsee yksi vapaa-ajan asunto ja etelärannalla viisi kiinteän asumisen lisäksi. Järven pohjoispuolelta kulkee seututie 322.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 101,3 metriä mpy. Järveen ei näy kartassa johdettuja ojia eikä sillä vaikuta olevan laskuoja. Pellot viettävät kuitenkin järveen päin, joten sinne päätyy hieman pintavaluntaa.
Historiaa

Vuoden 1957 peruskartassa on järven etelärinteillä kaksi maatilaa, jonka peltoja sijaitsi etelärinteessä. Pellot on nykyään metsitettyjä ja siellä sijaitsee viisi vapaa-ajan asuntoa.
Radio Sun Classics

Radio Sun Classics (myös Radio SUN Classics) oli pääkaupunkiseudulla toiminut paikallisradio.
Radio Sun Classics toimi aiemmin nimellä SUN Helsinki. Radio Sun Classics korvasi SUN Helsingin vuonna 2013.
Radio Sun Classics lopetti lähetykset 31. lokakuuta 2016, kun SuomiRock aloitti lähetykset Radio Sun Classicin entisellä taajuudella.
Radio Sun Classicsin omisti Beafina Oy.
Radio Sun Classicsin ohjelmaformaatin loivat Juha Kakkuri ja kanavan toimitusjohtaja Jari Öystilä. Radio saavutti parissa vuodessa yli 70.000 kuuntelijan viikkopeiton ja se oli yksi suosituimpia kanavia kohderyhmässään.
Taajuudet

Helsinki 102,8 MHz
Aiheesta muualla

Radio Sun Classicsin verkkosivut (Arkistoitu – Internet Archive)
Henri Schwery

Henri Schwery (14. kesäkuuta 1932 – 7. tammikuuta 2021) oli sveitsiläinen kirkonmies. Hän sai katolisen vihkimyksensä papiksi 7. heinäkuuta 1957 ja piispaksi 17. syyskuuta 1977. Hän toimi Sionin piispana maassaan vuosina 1977–1995. Schwery osallistui aktiivisesti akateemiseen toimintaan, toimien muun muassa Sveitsin Piispainkonferenssin puheenjohtajana vuosina 1983–1988. Hänestä tuli kardinaali 28. kesäkuuta 1991, ja siten hän osallistui vuonna 2005 uuden paavin valinneeseen konklaaviin.
Aiheesta muualla

Catholic-hierarchy.org: Henri Cardinal Schwery (englanniksi)
Hughie Lehman

Hughie Lehman
Frederick Hugh "Old Eagle Eyes" Lehman (27. lokakuuta 1885 – 12. huhtikuuta 1961) oli kanadalainen jääkiekon ammattilaismaalivahti.
Lehman aloitti uransa joukkueissa Pembroke Lumber Kings ja Berlin Professionals. Vuonna 1911 hän liittyi New Westminster Royalsiin, jossa hän pelasi kolme kautta ennen siirtymistä Vancouver Millionairesiin 1914. Lehman pelasi puolet 22-vuotisesta ammattilaisurastaan Vancouverissa, jossa hän saavutti ainoan Stanley Cupinsa. Vuonna 1926 hän siirtyi Chicago Black Hawksiin National Hockey Leagueen (NHL) ja pelasi siellä yhden kokonaisen kauden ja toisen yhdistellen pelaajan ja valmentajan rooleja.
Lehman oli ensimmäinen maalivahti, joka pyrki aktiivisesti syöttämään kiekon kenttäpelaajatovereilleen, vaikka jotkut ovat antaneent pelitavan kehittämisestä kunnian Jacques Plantelle. Kerran Lehman jopa teki maalin vastustajan verkoon Professionals-aikanaan.
Lehman valittiin Hockey Hall of Fameen vuonna 1958.
Helluntaiherätys Tanskassa

Tanskalaisen helluntaiherätyksen muodostaa helluntaiseurakuntien ja vapaaseurakuntien yhteisö on Mosaik, johon kuuluu yli 40 helluntaiseurakuntaa ja vapaaseurakuntaa. Kirkot ovat itsenäisiä, mutta sitoutuneet samaan oppiin. Mosaikin ulkopuolella toimivia helluntaiyhteisöjä Tanskassa ovat muun muassa Apostolsk Kirke, Vineyard ja Hillsong
Vaikka helluntailainen ja apostolinen kirkko eivät olekaan yhdistyneet, ne toimivat yhteistyössä muiden vapaakirkkojen kanssa ja muodostavat FrikirkeNetin. Verkoston tavoitteena on vahvistaa vapaakirkkojen asemaa ja näkyvyyttä sekä julistaa kristillistä evankeliumia Tanskassa.
Historia > Helluntaiherätyksen saapuminen Tanskaan

Thomas Ball Barratt vieraili Tanskassa kesäkuussa 1907 ja piti kokouksia kirkoissa sekä kotona. 10. kesäkuuta hän piti kokouksen Mollerupin talossa Gentoftessa, jolloin talossa koettiin suuri herätys. Seuraavana vuonna näyttelijä Anna Larssen-Bjørner tuli uskoon ja liike henkilöityi häneen. Vuonna 1912 hän meni naimisiin Sigurd Bjørnerin kanssa ja heistä tuli tanskalaisen helluntaiherätyksen johtajia. Bjørnerit liikkuivat ympäri Tanskaa pitämässä evankeliointikokouksia. Samana vuonna liike lähetti myös ensimmäiset lähetyssaarnaajansa Kiinaan.
Vuonna 1920 Jens Folkertsen perusti helluntaiseurakunnan Bornholmiin. Vuonna 1923 Bjørnerit liittyivät Walesin herätyksen pohjalta syntyneeseen apostoliseen kirkkoon ja jotkut seurakunnat ja 700 jäsentä vaihtoivat mukana apostoliseen liikkeeseen.
Historia > Trianglenin herätys

Vuonna 1919 Bjørnerit kastettiin ja he aloittivat Evangelieførsamlingenin Hellerupissa. Kesällä 1920 Bjørnerit aloittivat telttakokouksen pitämisen Kööpenhaminan Trianglenissa ja herätys kesti usean vuoden ajan. Vuonna 1921 Gospel-teltan ympärille rakennettiin aita ja ilta toisensa jälkeen teltta tuli täyteen. Pian tämän jälkeen helluntaiseurakuntia syntyi ympäri Tanskaa ja monet kasvoivat yhä suuremmiksi. Esimerkiksi polkupyöräkauppias Andreas Endersen tuli tunnetuksi uskoontulostaan. Endersenin julistuksen myötä pienempi herätys puhkesi Korsørissa ja sinne perustettin Evankelinen kirkko vuonna 1923.
Historia > Lähetystyön alku

Vuonna 1920 Bjørnerit kutsuivat Thomas Ball Barrattin ja Lewi Pethrusin varhaiseen pohjoismaiseen konferenssiin Kööpenhaminaan. Konferenssissa keskusteltiin muun muassa lähetystyöstä Afrikkaan. Tämän seurauksena Tukholmasta kutsuttiin mukaan keskustelemaan Gunnerius Tollefsen. Vuotta myöhemmin Tollefsen johti pohjoismaista tutkimusmatkaa Belgian Kongoon yhdessä ruotsalaisen Axel B. Lindgrenin kanssa. Vuonna 1936 norjalainen lähetyssaarnaaja Berger Johnsen ilmoitti ensimmäisestä merkittävästä herätyksestä alkuperäiskansojen keskuudessa Argentiinasta.
Historia > Seurakunnan perustaminen

Vuonna 1926 Kööpenhaminaan perustettiin Elim-seurakunta Andreas Endersenin johtamana – vuosi sen jälkeen kun tämä oli muuttanut kaupunkiin. H. P. Rosenvingesta tuli tämän jälkeen Korsørin pastori, kun Endersen jatkoi seurakuntien perustamista. Vuonna 1928 Endersen perusti Aarhusiin Filadelfia-seurakunnan. Vuonna 1936 Bjørnerit palasivat helluntailiikkeeseen.
Vuonna 1947 Kööpenhamina Elim-seurakunta jakautui ja yli 300 jäsentä perusti Tabor-seurakunnan Holger Petersenin johdolla. Vuonna 1951 tanskalaiset helluntaiseurakuntien johtajat pitivät sovintokokouksen Randersissa, ja kokoukset jatkuivat myös seuraavina vuosina. Seurakunnat päättivät yhdessä perustaa Mariagerin kansanopiston raamattukoulutusta varten. Mariagerin opisto vihittiin käyttöön lokakuussa 1955. Kansanopisto yhdisti helluntailiikkeen ja nykyisin siellä järjestetään kaikki kansalliset helluntailiikkeen tapahtumat.
Historia > Liikkeen uudistuminen

1970-luvulla tanskalaiset helluntaiseurakunnat uudistuivat Jeesus-liikkeen vaikutuksesta, joka toi seurakunnalliseen elämään ylistyslaulua, arkista uskoa sekä todistustarinoita. 1980-luvulla Kööpenhaminan Tabor- ja Elim-seurakunnat perustivat vuonna 1984 Tanskan ensimmäisen kristillisen tv-kanavan KKR TV:n. KKR oli ensimmäinen televisioaseman, joka mursi DR:n tv-monopolin. Myöhemmin myös Aalborgin helluntaikirkko alkoi tuottaa paikallista kristillistä televisiokanavaa: AKTV:ta.
Joulukuussa 1992 Kööpenhaminan Elim- ja Tabor-seurakunnat päättivät yhdistää yhdessä kahden pienemmän kirkon kanssa voimansa yhdeksi suureksi seurakunnaksi: Pinsekirken Københavniksi. Yhdistymisen motiivi oli yhteinen tavoite saavuttaa Kööpenhamina kristillisellä sanomalla. Vuonna 1997 seurakunta osti kiinteistön Drejervej'ltä ja vuonna 1999 avattiin Kööpenhamina kristillinen kulttuurikeskus ja samalla seurakunta muutti nimensä Kulttuurikeskuksen kirkoksi (tansk. Kirken i Kulturcenteret).
Historia > Omaksi kirkkokunnaksi (2002-)

Vuonna 2002 helluntailaisten saarnaajien verkostoksi perustettiin Mosaik-järjestö, joka tunnetaan myös helluntaisaarnaajien yhdistyksenä. Ennen tätä helluntailiikkeen sisällä oli hyvin vähän yhteisiä järjestöjä, sillä liikkeessä korostettiin paikallisseurakuntien itsenäisyyttä. Ajan mittaan viranomaisvaatimukset olivat kuitenkin tiukentuneet ja tanskalaisen vapaakirkollisuuden tuli sopetua muutoksiin. Vuonna 2007 yhdistyksen nimeksi muutettiin Frikirkeleder.dk.
Ajan myötä verkosto kehittyi myös tapahtumajärjestäjäksi ja esimerkiksi kansallinen SommerCamp Mariagerissa (Mariagerin kesäjuhlat) tuli verkoston järjestämäksi. Vuoden 2017 alussa verkoston nimi muutettiin jälleen Mosaikiksi. Samalla verkosto laajeni johtajien verkoston lisäksi kirkot, järjestöt ja yhteiset yritykset kokoavaksi järjestöksi.
Viimeisten vuosikymmenten aikana Tanskassa on käynnistänyt toimintansa myös uusia kirkkokuntia, joilla on helluntailaiset juuret. Tällaisia kirkkokuntia ovat muun muassa Vineyard-liike ja Hillsong Church.
Aarhusin Filadelfia-kirkko vuonna 2006.
Kulttuurikeskuksen kirkko Kööpenhaminassa vuonna 2007.
Hajaantuva sarja

Hajaantuva sarja määritellään matematiikassa äärettömänä, ei-suppenevana sarjana. Tämä tarkoittaa, ettei äärettömien lukujonojen sarjojen osasummilla ole raja-arvoa.
Sarja voi supeta vain, jos sen yksittäiset jäsenet lähestyvät nollaa. Toisin sanoen kaikki sarjat, joiden yksittäiset jäsenet eivät lähesty nollaa, hajaantuvat. Kuitenkaan eivät kaikki sellaisetkaan sarjat, joiden termit lähestyvät nollaa, suppene. Yksinkertaisin vastaesimerkki on harmoninen sarja.
Nicole Oresme todisti harmonisen sarjan hajaantumisen jo keskiajalla.
Joissakin erityistapauksista sarjoille löytyy valmiiksi ratkaistu raja-arvo. Esimerkiksi Cesàron summa yhdistää Grandin hajaantuvan sarjan
lukuarvoon ½ . Cesàron summaa käytetään sarjojen jatkuvuutta arvioidessa.
Hajaantuvien sarjojen summien teoreemat

Summa- eli summausmenetelmää voidaan kutsua säännölliseksi, mikäli se on yhtenevä suppenevan sarjan ehtojen kanssa. Säännöllistä summamenetelmää voidaan kutsua Abelin teoreemaksi.  Alfred Tauberin kehittämiä Tauberin teoreemaa pidetään yleisesti matemaattisesti mielenkiintoisempina, mutta se soveltuu paremmin suppenevien sarjojen tutkimiseen.
Mikäli suppenevien sarjojen summafunktio on lineaarinen, voidaan Hahn-Banachin teoreeman perusteella menetelmää käyttää yleisesti kaikkien sarjojen vastaavien osasummien laskemiseen. Lineaarisuuden todistamien käytännön laskuissa vaatii kuitenkin harrastuneisuutta.
Hajaantuvien sarjojen matemaattinen analyysi perustuu Abelin, Cesàron  ja and Borelin summien käyttöön.  Hajaantuvien sarjojen summamenetelmällä on yhteys numeeriseen sekvenssin ekstrapolointiin, kvanttimekaniikassa käytettäviin paikkariippumattomaan kartoitukseen sekä Fourier-analyysissä käytettävään Banachin algebraan.
Summamenetelmien ominaisuuksista

Summamenetelmät keskittyvät yleensä sarjan osasummaan sekvenssiin. Mikäli tämä sekvenssi ei suppene, voidaan sekvenssiä laajentaa ja tämän uuden alueen keskiarvoa voidaan usein käyttää sarjan summan arvioimiseen raja-arvon sijasta. Eli a = a0 + a1 + a2 + ..., voidaan tutkia sekvenssiä s, s0 = a0 ja sn+1 = sn + an+1  Mikäli kyseessä on suppeneva alue, se lähestyy raja-arvoa a. 
Summamenetelmä (A) voidaan nähdä sekvenssien osasummien ja niiden arvojen funktiona. Vastaavasti sarjojen summamenetelmässä kyseiset lukuarvot liittyvät vastaaviin sarjoihin. Seuraavien ehtojen täyttyessä raja-arvojen ja summien arviointi onnistuu:
Säännöllisyys. Summamenetelmä on säännöllinen, jos sekvenssi s  suppenee kohti x:ää, A(s) = x.. Vastaavan sarjan summamenetelmä on ekvivalentisti AΣ(a) = x.
Lineaarisuus. A on lineaarinen, jos se on lineaarisessa suhteessa lukujonoon, jossa se on määritelty. Esimerkiksi A(r + s) = A(r) + A(s) ja A(ks) = k A(s),, missä k on skalaari (reaalinen tai kompleksinen). Koska sarjan a termit  an = sn+1 − sn ovat lineaarisessa suhteessa sekvenssiin ja sekvenssi termeihin on AΣ lineaarisessa suhteessa sarjan termeihin.
Stabiilisuus. A(s)  on määritelty, jos s on s0 alkava sekvenssi ja sekvenssi s′ saadaan s′n = sn+1 − s0. Jos ja vain jos A(s′) on määritelty, saadaan A(s) = s0 + A(s′). Ekvivalentisti voidaan todeta, että mikäli a′n = an+1  kaikilla n, niin AΣ(a) = a0 + AΣ(a′).
Esimerkiksi Borelin summassa kolmas ehto ei ole lähtöoletuksena.
Kahden eri summausmenetelmän A ja B toivottava ominaisuus on jatkuvuus. A ja B ovat jatkuvia, mikäli jokaisella tutkitulla sekvenssillä s molempien arvot ovat samat eli A(s) = B(s). Summausmenetelmien vahvuuksia voidaan vertailla: Vahvempana pidetään sitä, joka soveltuu useamman sarjan summien laskemiseen.
Vaikka summamenetelmä olisi epäsäännöllinen ja epälineaarisia, se voi silti olla vahva ja omata käytännön sovellutuksia. Tällaisista esimerkki on Padén approksimointi.
Aksiomaattiset menetelmät

Monia hajaantuvia sarjoja voidaan summata ottamalla aksioomiksi säännöllisyys, lineaarisuus ja vakaus. Esimerkkinä geometrisen sarjan arviointi (aina, kun r ≠ 1,),
kun r  on yhtä suurempi reaaliluku osasummat kasvavat rajatta ja keskiarvomenetelmät lähenevät ääretöntä.
Nörlundin keskiarvo

Olkoon pn positiivisterminen lukujono, joka alkaa p0:sta. Oletetaan myös, että
Käyttämällä painotettua keskiarvoa saamme muokattua lukujonon
jossa (n:n lähestyessä ääretöntä) tn raja-arvoa kutsutaan Nörlundin keskiarvoksi, Np(s).
Nörlundin keskiarvo on säännöllinen, lineaarinen ja vakaa. Huomioitavaa on, että kaksi satunnaisesti valittua Nörlundin keskiarvoa ovat yhtäpitäviä. Merkittävimpiä Nörlundin keskiarvoista ovat Cesàron summat. Kun lukujono pk määritellään
on Cesàron summan määritelmä Ck(s) = N(pk)(s). Cesàron summat ovat Nörlundin keskiarvoja, mikäli k ≥ 0. Säännöllisistä, lineaarisista, vakiosta sekä yhtäpitävistä summista C0  on tavallinen yhteenlasku ja C1 taas Cesàron summakaava. Cesàron summista on mainittava, että mikäli h > k,, niin Ch on Ck vahvempi.
Abelin keskiarvo

Olkoon λ = {λ0, λ1, λ2, ...} kohti ääretöntä kasvava lukujono jaλ0 ≥ 0. an = sn+1 − sn osassummat muodostavat jonon s. Oletetaan, että
suppenee kaikilla reaaliluvuilla x. Abelin keskiarvo määritellään tällöin
Tällaiset sarjat tunnetaan yleisemmin Dirichlet'n sarjoina, joita sovelletaan fysiikassa.
Abelin keskiarvot ovat säännöllisiä, lineaarisia ja vakioita, mutta eivät aina yhtäpitäviä eri λ:n arvoilla. Niistä osaa voidaan hyödyntää yhteenlaskumenetelmissä.
Abelin keskiarvo > Abelin summa

Abelin yhteenlaskukaava saadaan, kun  λn = n, λn = n. Kaava on
missä z = exp(−x). X:n lähestyessä nollaa positiivilta puolelta f(x) raja-arvo lähestyy potenssisarjan ƒ(z) raja-arvoa, kun z lähestyy yhtä positiivisten reaalilukujen kautta. Tällöin Abelin summa A(s) määritellään
Abelin summa on säännöllinen, lineaarinen, stabiili sekä yhtäpitävä Cesàron yhteenlaskukaavan kanssa. Abelin kaavasta tekee käyttökelpoisemman se, että : A(s) = Ck(s) voidaan myöhemmin määritellä halutuksi.
Abelin keskiarvo > Lindelöfin summa

Jos λn = n ln(n), niin alaindeksien lähtiessä yhdestä saadaan
Silloin L(s), Lindelöfin summa (Volkov 2001), on ƒ(x):n raja-arvo, kun x lähestyy nollaa. Lindelöfin summa soveltuu potenssisarjojen summan laskemiseen kompleksianalyysin alaan kuuluvassa Mittag-Lefflerin tähdessä.
Aiheesta muualla

Hajaantuva sarja Mathword Woflframissa
Hajaantuva sarja Mathwordissa
Abelin teoreemasta Planetmathissa
Abelin teoreema Mathworld Woflframissa
Encyclopaedia of Mathematics, Mittag-Leffler star
Paden aproksimointi
Encyclopaedia of Mathematics, Tauberin teroreema
Hiekkamäen kaivos

Hiekkamäen kvartsikaivos sijaitsee viiden kilometrin päässä Nilsiän keskustasta ja toimi vuosina 1914–1988. Kaivoksesta louhittiin kvartsimalmia yhteensä 1,35 miljoonaa tonnia. Kaivos oli tyypiltään avolouhos, ja toiminnan päätyttyä louhos on osittain täyttynyt vedellä.
Kaivostoiminnan päättymisen jälkeen sinne rakennettiin Louhosareena jossa on järjestetty oopperanäytöksiä vuosina 2004–2007, jonka jälkeen niitä järjestänyt yritys Opera Cava hakeutui konkurssiin vuonna 2008. Sen jälkeen siellä järjestettiin tapahtumia satunnaisesti.
Vuoden 2015 lopussa uusi yritys osti louhoksen rakenteet ja sai vuokraoikeuden Kuopion kaupungilta. Siellä järjestettiin vuoden 2017 kesäkuussa ensimmäisen kerran lavatanssit.
Aiheesta muualla

Pohjois-Savon maakuntakaava 2030 – Luonnon- ja maisemansuojelun kannalta arvokkaat kallioalueet Pohjois-Savossa 2001 (Arkistoitu – Internet Archive)
Horug

| Horug (Хоруғ) |
| --- | --- |
 Joki Panj virtaa Horugin läpi
 vaakuna
 Horug
 Koordinaatit: 37.4924°N, 71.5536°E 
Valtio:  Tadžikistan
Autonominen alue:  Vuoristo-Badahšan
Väkiluku (1.1.2016)  ():  29 200
Infobox OKVirheellinen NIMI-arvo: 
Horug (tadžikiksi Хоруғ, ven. Хоро́г, myös Horoq, Horogh tai Xoroq) on Vuoristo-Badahšanin autonomisen alueen pääkaupunki Tadžikistanin itäosassa Keski-Aasiassa. Kaupungissa oli vuoden 2016 alussa noin 29 200 asukasta.
Horog on alueen liikenteellinen keskus, josta lähtevät kaikki alueen kolme tietä, yksi maan pääkaupunkiin Dušanbeen, yksi Kirgisian puolelle Ošiin ja yksi Kiinan puolelle Taškurganiin.
Aiheesta muualla

Kuvia tai muita tiedostoja aiheesta Horug Wikimedia Commonsissa
Rana Blad

| Rana Blad |
| --- | --- |

Entiset nimet:  Dunderlandsdølen (1902–1918, 1921–1941, 1945–1947) Helgelands Fremtid (1918–1920)
Lehtityyppi:  sanomalehti
Kustantaja:  Amedia
Levikki:  9 056 (2020)
Perustettu:  1902
Päätoimittaja:  Marit Ulriksen
Kotikunta:  Rana
Kotimaa:  Norja
Ilmestymistiheys:  4 krt/vko
Kieli:  norja
Aiheesta muualla
Kotisivu
Rana Blad (vuosina 1902–1918, 1921–1941 ja 1945–1947 Dunderlandsdølen, 1918–1920 Helgelands Fremtid) on norjalainen vuonna 1902 perustettu sanomalehti, jonka toimitus on Mo i Ranassa. Lehti ilmestyy neljästi viikossa ja kuuluu Amedia-konserniin.
Rana Bladin toimitus Mo i Ranassa.
Entinen toimitus.
Aiheesta muualla

Kuvia tai muita tiedostoja aiheesta Rana Blad Wikimedia Commonsissa
Lehden verkkosivut (norjaksi)
Rakettihitit! Vol. 15

| Rakettihitit! Vol>  15 Smurffit |
| --- | --- | --- |

Studioalbumin tiedot
 Julkaistu: 2007
 Tyylilaji: lastenmusiikki, pop
 Levy-yhtiö: Capitol
Listasijoitukset
  7.
Smurffien muut julkaisut
| Hokkus-pokkus Hitit Vol 14 2006 | Rakettihitit! Vol. 15 2007 | Tanssii Smurffien kanssa Vol 16 2008 |
Rakettihitit! Vol. 15 on Smurffien 15. albumi.selvennä Se julkaistiin vuonna 2007.
Kappaleet

Smurffit tykkää (Tytöt tykkää) – 3.19
Jekkusmurffin lahja (Rakkaus ei oo pysyvää) – 2.55
Pikkasen Smurffi (Pläski) – 2.27
Smurffiina kampaa (Boten Anna) – 4.48
Kumparemäki (Mansikkamäki) – 2.59
Huopaa ja souda (Anna soida) – 2.54
Hiljentykää (Leave Me Alone) – 3.37
Smurffi Smurffaa (Reiska’s Surf) – 3.09
Ahmattismurffi (Hear My Call) – 4.26
Voiku (I Wish) – 3.31
Hyvänsmurffisuus (Positively Smurfy) – 3.52
Smurffilorut (Smurfing Nursery Rhymes) – 3.38
Smurffityyli (Get a Little Smurfy) – 3.20
Horus-lapset

Horus-lapsiksi kutsuttua jumaljoukkoa palvottiin muinaisessa Egyptissä. He suojelivat vainajan elimiä kuoleman jälkeen.
Imsety, joka kuvattiin miehenä, suojeli vainajan maksaa.
Duamutef, jota kuvattiin shakaalin hahmossa, suojeli vainajan vatsaa.
Hapy, jota edusti paviaani, suojeli vainajan keuhkoja.
Qebhesenuef, joka kuvattiin haukkana, suojeli vainajan suolia.
Elinten säilöntää varten suunniteltujen kanooppiastioiden kannet alettiin muotoilla Uuden valtakunnan tienoilla Horuksen poikien muotoisiksi. Elimet sijoitettiin kanooppiastioihin ja päälle kaadettiin pyhää öljyä, sydän kuitenkin jätettiin ruumiiseen koska sen uskottiin sisältävän sielun.
Aiheesta muualla

Wikimedia Commonsissa on kuvia tai muita tiedostoja aiheesta .
Butler, Edward P.: Horus, Sons of Henadology - Philosophy and Theology. Viitattu 27.7.2018.
Hippobotos

Hippobotos (m.kreik. Ἱππόβοτος; toimi n. 200 eaa.) oli antiikin kreikkalainen filosofian ja filosofisten koulukuntien historioitsija.
Diogenes Laertios käytti Hippobotosta lähteenään ja lainaa tämän teoksia usein. Diogeneen mukaan Hippobotos kirjoitti teokset Koulukunnista (Περὶ αἱρέσεων, Peri haireseōn) ja Filosofien luettelo (Τῶν φιλοσόφων ἀναγραφή, Tōn filosofōn anagrafē). Nämä saattavat kuitenkin olla sama teos.
Hippobotos käsitteli kreikkalaisia filosofeja alkaen Kreikan seitsemästä viisaasta ja Pythagoraasta, ja päättyen Krateeseen, Menedemokseen ja Zenoniin. Hippobotoksen teos sisälsi sekä elämäkerrallisia tietoja filosofeista että kuvauksia heidän opeistaan. Teos sisälsi muun muassa luettelon Zenonin ja Timonin oppilaista. Sisällöstä voidaan päätellä, että Hippobotos kirjoitti 200- tai 100-luvulla eaa.
Diogenes Laertioksen mukaan Hippobotos kieltäytyi sisällyttämästä kyynistä, elealaista ja dialektista koulukuntaa teokseensa Koulukunnista.
Hippodameia

Hippodameia (m.kreik. Ἱπποδάμεια) oli kreikkalaisessa mytologiassa kuningas Oinomaoksen tytär. Hänellä oli puolisonsa Pelopsin kanssa lapset Pittheus, Thyestes, Atreus, Hippalklos ja Alkathoos.
Pelops halusi mennä naimisiin Hippodameian kanssa. Oinomaos kuitenkin joko rakasti tytärtään itse tai ennustuksen mukaan hänet tappaisi hänen tyttärensä poika, joten tähän mennessä Oinomaos oli jo tappanut kaksitoista tai kolmetoista hänen kosijaansa voitettuaan heidät kilpa-ajoissa. Pelops - tai toisen version mukaan Hippodameia itse - saivat Myrtiloksen, Oinomaoksen ohjastajan, irrottamaan sokkapinnin vaunujen renkaasta luvattuaan tälle puolet Oinomaoksen valtakunnasta. Seuranneessa onnettomuudessa Oinomaos sai surmansa, mutta myöhemmin Pelops tappoi puolestaan Myrtiloksen heittämällä tämän mereen - jota kutsuttiin hänen mukaansa sittemmin Myrtoanmereksi, koska hän pelkäsi tapahtuneen aiheuttavan hänelle häpeää tai koska hänen ollessa hakemassa vaimolleen vettä juotavaksi Myrtilos oli yrittänyt maata Hippodameian väkisin. Myrtiloksen syöksyessä kuolemaansa hän kirosi Pelopsin suvun, ja tämä kirous vainosi Pelopsin jälkeläisiä kuten Atreusta, Thyestestä, Agamemnonia, Aigisthosta, Menelaosta ja Orestesta.
Hippodameian vihasi miehensä aviotonta poikaa Khrysipposta, jota hän piti uhkana poikiensa vallanperimykselle. Niin hän pyysi Atreusta ja Thyestestä surmaamaan velipuolensa. Näin tapahtuikin, jolloin Pelops syytti aiheellisesti vaimoansa suosikkipoikansa kuolemasta. Variaatiosta riippuen Hippodameia joko surmasi itsensä tai Pelops karkotti hänet pois maasta.